* **Nacrt** -

Na temelju članka 98. stavka 1. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 32. Statuta Općine Punat („Službene novine Primorsko-goranske županije“, broj 36/22), Općinsko vijeće Općine Punat, na sjednici održanoj \_\_\_\_\_\_\_\_\_\_ 2025. godine donosi

**ODLUKU**

**o vrijednosti boda „B“ za obračun komunalne naknade**

**Članak 1.**

Utvrđuje se vrijednost boda „B“ za obračun komunalne naknade na području Općine Punat u visini od 0,81 €.

Iznos iz stavka 1. ovog članka određen je po četvornom metru (m²) površine stambenog prostora u prvoj zoni Općine Punat.

**Članak 2.**

Stupanjem na snagu ove Odluke prestaje vrijediti Odluka o vrijednosti boda „B“ za obračun komunalne naknade („Službene novine Primorsko-goranske županije“, broj 37/18).

**Članak 3.**

Ova Odluka objaviti će se u “Službenim novinama Primorsko-goranske županije“, a primjenjuje se od 1. siječnja 2026. godine.

OPĆINSKO VIJEĆE

OPĆINE PUNAT

PREDSJEDNIK

Ivan Orlić, mag.cin.